საკმიელა
საკმიელა, საკმეველა, საკმელა, საკმელაი — ქართული აბორიგენული თეთრყურძნიანი საღვინე ვაზის ჯიში გურიიდან. წარსულში მასობრივად ყოფილა გავრცელებული მაღლარების სახით გურიის აღმოსავლეთ და დასავლეთ მთისპირა სოფლებში. თეთრყურძნიან ვაზთა შორის გამორჩეული ადგილი ეჭირა როგორც საადრეოსა და ამავე დროს ხარისხიან ჯიშს. მაღლარების სახით საკმიელა მხოლოდ გურიის სოფლებშია: ვაზისუბანი, ბურნათი, შემოქმედი და ლიხაური.